\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**AS-i PRFOODS NÕUKOGU ARUANNE**

**2021/2022 MAJANDUSAASTA ARUANDE KOHTA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

AS PRFoods, registrikood 11560713, (edaspidi „Aktsiaselts“), nõukogu on juhatuse poolt koostatud majandusaasta aruande ning sellele lisatud kahjumi katmise ettepaneku läbi vaadanud ning esitab käesolevaga selle kohta enda kirjaliku aruande. Majandusaasta aruanne on koostatud Aktsiaseltsi 2021/2022 majandusaasta kohta. Käesolev kirjalik aruanne on adresseeritud Aktsiaseltsi aktsionäridele.

Aktsiaseltsi juhatus ja nõukogu on teinud tihedat koostööd Aktsiaseltsi huvide parimaks kaitsmiseks ning majandustegevuse arendamiseks. Aktsiaseltsi nõukogu on keskendunud peamiselt Aktsiaseltsi äritegevuse strateegilisele planeerimisele ning juhatuse töö ja tulemuste järelevalvele. Lisaks informatsioonile, mis on nõukogule esitatud selle regulaarsetel koosolekutel, on juhatus esitanud Aktsiaseltsi nõukogule regulaarseid ning detailseid ülevaateid ja analüüse Aktsiaseltsi majandus tulemuste kohta. Nõukogu arvates on juhatuse tegevus olnud kooskõlas Aktsiaseltsi strateegiaga ja

2021/2022 majandusaastaks seatud eesmärgid täideti ootuspäraselt.

**Aktsiaseltsi nõukogu kiidab heaks juhatuse koostatud 2021/2022 majandusaasta aruande ja kinnitab juhatuse kahjumi katmise ettepaneku järgmises sõnastuses:**

(a) kinnitada 2021/2022 majandusaasta kahjum 8 143 tuhat eurot;

(b) katta 2021/2022 majandusaasta kahjum ülekursi arvelt summas 8 143 tuhat eurot.

Aktsiaseltsi nõukogu liikmed: /digitaalselt allkirjastatud/

Lauri Kustaa Äimä Kuldar Leis Harvey Sawikin Jaakko Karo Aavo Kokk Arko Kadajane

1 (1)